Ο ΚΟΑ συγχαίρει τον Βλαδίμηρο Τζιωρτζή

Εκπληκτικός ο Βλαδίμηρος Τζιωρτζής στην πίστα του Brands Hatch στη Μεγάλη Βρετανία, κέρδισε και τις δύο κούρσες της κατηγορίας EURO NASCAR 2, έτσι ο εθνικός μας ύμνος ακούστηκε δύο φορές, το Σάββατο 17 και την Κυριακή 18 Ιουνίου 2023.

Ο Τζιωρτζής είχε κερδίσει και τις δύο κούρσες στην πρεμιέρα που έγινε στη Βαλένθια και είναι πρώτος, αυξάνοντας μάλιστα τη διαφορά από τη δεύτερη θέση.

Όσον αφορά στην κατηγορία NASCAR PRO το Σάββατο εγκατέλειψε λίγα μέτρα μετά την εκκίνηση λόγω προβλήματος και την Κυριακή τερμάτισε στην 8η θέση έχοντας εκκινήσει από την τελευταία (25η).

Ο Κυπριακός Οργανισμός Αθλητισμού στηρίζει σταθερά και έμπρακτα τον Κύπριο οδηγό. Τον συγχαίρει για τις νέες διακρίσεις του και του εύχεται καλή επιτυχία στον επόμενο αγώνα του στη Ρώμη.